Aarhuus Stifts-Tidende, 1840-01-09
Hs. M. Kongen har under 2den de, allernaadigst rescriberet Cancelliet saaledes: "Det har tildraget sig Vor allerhøieste Opmærksomhed, at de Gratialer, der deels af den egentlige Finantskasse, deels af adskillige særskilte Fonds, der i deres Natur udgjøre Dele af Statskassen, ere blevne uddeelte til civile og militaire Embedsmænd, saavelsom til disses Enker og Børn, saa og til andre Trængende, ere stegne til et saa betydeligt Beløb, at en Jndskrænkning deri er uomgjængelig fornøden for at frembringe den Forbedring i Landets finantsielle Tilstand, der er et af de vigtigste Formaal for Vore landsfaderlige Bestræbelser, og hvortil Vi ville have ethvert tjenligt Middel anvendt. Vi have derfor fundet det nødvendigt, at der aarlig bestemmes en fast og efterhaanden aftagende Sum til fornævnte Brug, hvilken Sum under ingen betingelser maa overstiges, og for at sikkre den hensigtsmæssigste Anvendelse af denne Sum, og tillige, forsaavidt Omstændighederne tillade det, endog at undgaae dens fulde Anvendelse, have Vi fundet for godt at henlægge Behandlingen af alle Sager angaaende Gratialer under et Statssecretariat, der efter at have veiet alle Ansøgninger, som i saa Henseende maatte indkomme, have allerunderdanigst at foredrage Os samme. Det er Os vel en smertelig Følelse, at Enkelke ville komme til at savne en Understøttelse, hvortil de ere vante, og hvortil de for den største Deel i høiere eller ringere Grad kunde være trængende; men da Vi erkjende, at den for Vore kjære og troe Undersaatters Velfærd saa vigtige Besparelse i Statsudgifterne uomgjængelig kræver den foranførte Jndskrænkning, saa har hiin Følelse ikke kunne holde Os tilbage fra at iværksætte samme; ligesom Vi ere overbeviste om, at selv de, som derunder komme til at lide noget Afsavn, ville indsee, at det kun er for høiere Pligter, at Vi lade Hensynet til de Enkelte, hvis Trang Vi ellers saa gjerne vilde afhielpe, træde tilbage. Vi byde og befale derfor som følger: § 1. Herefter ophører den Adgang, som Vore Collegier, Directioner eller andre Departementer have havt deels til at nedlægge allerunderdanigst Forestilling om Gratialer, enten af den almindelige Statskasse, eller af noget særligt Fond, der udgjør en Deel af Statens Formue, deels til selv indenfor visse Grændser at bevilge Gratialer. Dog ville Vi med Hensyn til de mindre Summer, som hidtil have været overladte til forskjellige Collegier, Directioner og Departementer til fri Disposition, have Os forbeholdt at bestemme, hvorvidt disse Summer eller en Deel deraf for Fremtiden kunne indrømmes de Collegier og Departementer for dermed at kunde komme de under samme hørende ringere Betjente samt disses Enker og Børn til Hjelp i særdeles Tilfælde. § 2. Vi have oprettet et Statssecretariat for Naadessager, igjennem hvilket alle Gratialvæsenet vedkommende Sager blive at behandle. § 3. Saasnart Vi have udnævnt en Statssecretair, for Naadessager, haver denne Vor Embedsmand at sammentræde med en af hvert af Vor Regjerings-Collegier, eller Departementer, som have umiddelbar Forestilling til Os, dertil udnævnt Mand, for at gjennemgaae alle de stadige Gratialer, som i de sidste 3 Aar have været uddeelte, og, efter nøieste Overveielser af alle Forholdene, i det seneste inden Udgangen af Februar Maaned d. A. at affatte en aftagende Gratialeliste, der viser, hvilke af bemeldte Personer der maatte findes særdeles trængende og værdige til fremdeles at nyde hiin Naade, med Tilføining af den Sum, hvortil de finde sig beføiede at anbefale dem, samt en anden Liste over dem, der ansees mindre qvalificerede til en saadan fremtidig Understøttelse. Det maa i Særdeleshed paasees, at de, som hidtil maatte have erholdt Gratialer af flere forskjellige Kasser, i alt Fald indskrænkes til et mindre Beløb, end det, de saaledes af flere Kasser have erholdt. § 4. Ligeledes har bemeldte Vor Statssecretair for Fremtiden ved ethvert Aars Slutning at forfatte og allerunderdanigst foredrage Os en Liste over dem, som endnu i det følgende Aar kunde være at anbefale til noget Gratiale. Herved bør stedse tages Hensyn til, at det er Vor uforanderlige Villie, at Gratialbeløbet aarlig skal indskrænkes, samt at kun en Deel af den Sum, der bevilges til Gratialer, maa anvendes til saadanne forud bestemte Gratialer, men at en forholdsmæssig Deel bør blive tilbage for de overordentlige Gratialer, som Vi i Aarets Løb maatte finde Os foranledigede til at bevilge. 5. Fremdeles har Vor Statssecretair for Naades sager at behandle alle Ansøgninger og Gratialer, som i Aarets Løb maatte indkomme. Til den Ende har det Collegium eller Departement, hvorunder den Ansøgende hører, at tilstille Statssecretariatet enhver saadan Ansøgning, og i Forbindelse hermed yttre sig over den Ansøgendes Trang og Værdighed, samt over de øvrige Omstændigheder, der kunde faae Indflydelse paa hans Adgang til den ansøgte Naade. 6. Saasnart Vi have modtaget den første allerunderdanigste Forestilling fra Vort Statssecretariat for Naadessager, hvorved de i 3 befalede Lister ere fremlagte, ville Vi indhente Vor Finantsministers allerunderdanigste Betænkning angaaende den Sum, der for nærværende Aar kan anvises til Gratialer, hvorefter Vi allernaadigst ville bestemme den Sum, saavel i det Hele som og i Særdeleshed den Deel deraf, som maa anvendes til forud bestemte Gratialer, samt iøvrigt afgive Bor nærmere allerhøieste Resolution med Hensyn til de Individer, hvem saadanne Gratialer blive at bevilge. Siden haver Vor Finantsminister i det Budget, som ved hvert Aars Slutning forelægges Os for det følgende Aar, at bringe den Sum i Forslag, der maa anvendes til Gratialer, og hvilken saavidt muligt stedse bør indskrænkes, hvorimod der under ingen Omstændigheder maa andrages, paa nogen Gratiale, som ikke kan udredes af bemeldte Sum. 87. Da den Sum, der paa Vor Finantsministers allerunderdanigste Forestilling bevilges til Gratialer, omfatter Alt hvad der af noget Slags Fond, som til Stats formuen er at henregne, maa anvendes til saadant Brug, saa vil det tillige ved bemeldte Forestilling være at foreslaae og ved Vor allerhøieste Resolution at bestemme, hvad der, saalænge visse særegne under de forskjellige Regjerings=Collegier og Departementer henlagte Fonds finde Sted, af disse bør refunderes Finantskassen med Hensyn til den Deel af Gratialerne, som efter de hidtil fulgte Regler vilde være at udrede af bemeldte Fonds. § 8. For Anvendelsen af den anviste Sum aflægger Kassereren aarlig documenteret Regnskab, der gjennemsees og attesteres af Vor Statssecretair for Naadessager, og derpaa afgives til Vor Finantsminister. 9. Uagtet det følger af 61 i dette Vort allerhøieste Rescript, at der heller ikke af den almindelige Pensionskasse kan meddeles noget Gratiale, saa skal det dog være Directionen for bemeldte Kasse tilladt at gjøre Os Forestilling om Forskud til de pensionsberettigede Enker eller Børn af Embedsmænd, som ved den nærmest forestaaende, almindelige Pensionsforestilling kan ventes at komme i Betragtning til Pension.